কেনিয়ায় মার্কিন সামরিক ঘাঁটিতে আল-শাবাবের হামলা
কেনিয়ার উপকূলীয় লামু অঞ্চলে কেনীয় ও মার্কিন বাহিনীর ব্যবহৃত একটি সামরিক ঘাঁটিতে রোববার হামলার ঘটনা ঘটেছে। সোমালিয়ার আল-শাবাব গোষ্ঠী এই হামলা চালিয়েছে।







লামুর কমিশনার ইরুঙ্গু মাচারিয়া বলেন, সেখানে হামলা হয়েছিল। কিন্তু তারা পিছু হটেছে।




তিনি বলেন, ভোর হওয়ার আগেই ক্যাম্প শিমবা নামের ঘাঁটিতে ওই হামলার ঘটনা ঘটেছে। সেখানে নিরাপত্তা অভিযান চলমান রয়েছে।
তবে এতে কোনো হতাহত হয়েছে কিনা তা বিস্তারিত জানাননি এই কর্মকর্তা। তিনি বলেন, সেখানে অবশিষ্টাংশ কিছু রয়েছে কিনা; তা আমাদের জানা নেই।
এক বিবৃতিতে হামলার দায় স্বীকার করেছে আল-শাবাব। ব্যাপক সুরক্ষিত সামরিক ঘাঁটিতে সফলভাবে প্রবেশ করতে পেরেছেন বলে তারা দাবি করেন।
আল-শাবাব জানায়, ফলপ্রসূভাবে ঘাঁটির নিয়ন্ত্রণ নিজের হাতে নিতে সক্ষম হয়েছেন তারা।
হামলায় মার্কিন ও কেনীয়রা হতাহত হয়েছেন বলে শাবাবের বিবৃতিতে জানানো হয়েছে। যদিও তদের এই দাবি তাৎক্ষণিকভাবে যাচাই করে দেখা সম্ভাব হয়নি।
আল শাবাব বলছে, ‘আল-কুদস (জেরুজালেম) কখনোই ইহুদিবাদে রূপান্তরিত হবে না’– প্রচারের অংশ হিসেবে তারা এই হামলা চালিয়েছে।
গত বছরের জানুয়ারিতে নাইরোবির অভিজাত ডুস্টি হোটেল কমপ্লেক্সে হামলার সময় প্রথম তারা এই পরিভাষাটি ব্যবহার করেন। ওই হামলায় ২১ জন নিহত হয়েছিলেন।
২০১১ সালে সোমালিয়ায় সেনা পাঠানোর প্রতিশোধ নিতে কেনিয়ায় বেশ কয়েকটি বড় ধরনের হামলা চালিয়েছে আল-শাবাব।

কেনিয়ার উপকূলীয় লামু অঞ্চলে কেনীয় ও মার্কিন বাহিনীর ব্যবহৃত একটি সামরিক ঘাঁটিতে রোববার হামলার ঘটনা ঘটেছে। সোমালিয়ার আল-শাবাব গোষ্ঠী এই হামলা চালিয়েছে।